ຫ້ອງການກະຊວງການເງິນ ປັບປຸງການຈັດຕັ້ງ ຂັ້ນຫົວໜ້າ-ຮອງຫົວໜ້າພະແນກ
ອີງໃສ່ຄວາມຮຽກຮ້ອງຕ້ອງການຂອງໜ້າທີ່ວຽກງານໃນແຕ່ລະໄລຍະຂອງບັນດາພະແນກການຂອງຫ້ອງການກະຊວງການເງິນ. ໃນວັນທີ 28 ທັນວາ 2017 ທີ່ຫ້ອງປະຊຸມຊັ້ນ 4 ໄດ້ປະກາດການຈັດຕັ້ງ ຂັ້ນຫົວໜ້າພະແນກ-ຮອງຫົວໜ້າພະແນກ ຂອງຫ້ອງການກະຊວງການເງິນ, ໂດຍການເຂົ້າຮ່ວມຂອງ ທ່ານ ສົມບູນ ອິທະປັດຖາ ຫົວໜ້າຫ້ອງການກະຊວງການເງິນ, ມີຫົວໜ້າພະແນກ, ຮອງພະແນກ ແລະ ພະນັກງານວິຊາການເຂົ້າຮ່ວມ.
ທ່ານ ອາໂນສັກ ແພງທິມມະວົງ ຮອງຫົວໜ້າຫ້ອງການກະຊວງການເງິນ ໄດ້ຂຶ້ນຜ່ານຂໍ້ຕົກລົງ ສະບັບເລກທີ 4493/ກງ ລົງວັນທີ 22 ທັນວາ 2017 ວ່າດ້ວຍການຍົກຍ້າຍ-ແຕ່ງຕັ້ງຫົວໜ້າ ແລະ ຮອງຫົວໜ້າພະແນກຂອງຫ້ອງການກະຊວງການເງິນ ລາຍລະອຽດດັ່ງນີ້: ພະແນກຈັດຕັ້ງ ແລະ ບໍລິຫານ, ແຕ່ງຕັ້ງທ່ານ ນາງ ແກ້ວພູທອນ ອິນທະວົງ ເປັນຫົວໜ້າພະແນກ, ທ່ານ ຈັນທະລັກ ພິສຸດາ , ທ່ານ ສົມພັນ ແສ່ວດາລາ, ທ່ານ ນໍ່ຊ່ວງ ທຸມມາ ເປັນຮອງຫົວໜ້າພະແນກ, ພະແນກສັງລວມ ແລະ ເລຂານຸການ ແຕ່ຕັ້ງທ່ານ ສົມຈິດ ຄໍາມຸງຄຸນ ເປັນຫົວໜ້າພະແນກ, ທ່ານ ຄຳທຸ່ນ ທິພົມມະຈັນ, ທ່ານ ພູມາລາ ມະນີວົງ, ທ່ານ ສົມບັດ ຄຳທະວີ, ທ່ານ ອິນປົງ ພູມມີວົງ ເປັນຮອງຫົວໜ້າພະແນກ, ພະແນກແຜນການ ແລະ ການລົງທຶນ ແຕ່ງຕັ້ງທ່ານ ນາງ ຄຳຂວັນ ສີຊານົນ ເປັນຫົວໜ້າພະແນກ, ທ່ານ ສົມນຶກ ທຳມະວົງສາ, ທ່ານ ນາງ ຈັນສະຫວາດ ຈັນສຸລິຍາ ເປັນຮອງຫົວໜ້າພະແນກ, ພະແນກໂຄສະນາ ແລະ ຂ່າວສານການເງິນ ແຕ່ງຕັ້ງທ່ານ ຄໍາປິ່ນ ສີໂສພາວົງ ເປັນຫົວໜ້າພະແນກ, ທ່ານ ຈັນປະສິດ ທິບພະວົງ, ທ່ານ ນາງ ລັດດາວັນ ຢ່າຊົ່ງກົວ ເປັນຮອງຫົວໜ້າພະແນກ, ພະແນກເພື່ອຄວາມກ້າວໜ້າຂອງແມ່ຍິງ ແລະ ແມ່-ເດັກ ແຕ່ງຕັ້ງທ່ານ ນາງ ສະຫວີວັນ ອຸປະໄຊ ເປັນຫົວໜ້າພະແນກ, ທ່ານ ນາງ ນາດມະນີ ລາຊະຈັກ ເປັນຮອງຫົວໜ້າພະແນກ, ພະແນກພິທີການ ແລະ ຮ່ວມມືຕ່າງປະເທດ ແຕ່ງຕັ້ງທ່ານ ວຽງທາ ຈິດດາລາ ເປັນຫົວໜ້າພະແນກ, ທ່ານ ບຸນທະມາລາ ວົງທິລາດ, ທ່ານ ຄຳຫລ້າ ຈັນດາລາ ເປັນຮອງຫົວໜ້າພະແນກ.
ໂອກາດນີ້, ທ່ານ ສົມບູນ ອິທະປັດຖາ ຫົວໜ້າຫ້ອງການກະຊວງການເງິນ ໄດ້ມີຄຳເຫັນວ່າ: ການປັບປຸງການຈັດຕັ້ງໃນຄັ້ງນີ້, ແມ່ນອີງໃສ່ຄວາມຮຽກຕ້ອງການຂອງວຽກງານບັນດາພະແນກການຂອງຫ້ອງການກະຊວງເງິນໃຫ້ມີໃບໜ້າອັນໃໝ່, ພ້ອມທັງໄດ້ໃຫ້ທິດຊີ້ນຳສຳລັບຜູ້ທີ່ຖືກແຕ່ງຕັ້ງ ແລະ ຍົກຍ້າຍຈົ່ງມີຄວາມເຊື່ອໝັ້ນຕໍ່ການນຳພາ, ມີຄວາມອຸ່ນອຽງທຸ່ນທ່ຽງ ແລະ ຮຽກຮ້ອງມາຍັງທຸກພາກສ່ວນ...ຈົ່ງສືບຕໍ່ປະຕິບັດວຽກງານໃນວຽກງານຕົວຈິງຢ່າງມິປະສິດທິຜົນ.